ลุ้น MINT วิ่งคึก! รับงบปี 65 พลิกกำไร 4.3 พันล้าน
MINT รายงานงบปี 65 พลิกมีกำไร 4.3 พันล้าน จากปีก่อนขาดทุน 1.3 หมื่นล้าน รับรายได้โตจากการขึ้นราคาค่าห้องพักและความสามารถในการบริหารจัดการต้นทุน
MINT รายงานงบปี 65 พลิกมีกำไร 4.3 พันล้าน จากปีก่อนขาดทุน 1.3 หมื่นล้าน รับรายได้โตจากการขึ้นราคาค่าห้องพักและความสามารถในการบริหารจัดการต้นทุน
23 ก.พ. 2566

บริษัท ไมเนอร์ อินเตอร์เนชั่นแนล จำกัด (มหาชน) หรือ MINT รายงานผลการดำเนินงานงวดไตรมาส 4 และงวดปี 65 มีกำไรสุทธิ ดังนี้

โดยในปี 65 บริษัทมีรายได้จากการดำเนินงานเติบโตร้อยละ 66 จากปีก่อน อยู่ที่จำนวน 123,809 ล้านบาท จากสภาพแวดล้อมทางธุรกิจที่ฟื้นตัวในทุกภูมิภาคหลักของบริษัท ส่วน EBITDA จากการดำเนินงานเติบโต 2 เท่า อยู่ที่ 32,919 ล้านบาทในปี 65 ซึ่งเป็นผลมาจากความสามารถในการทำกำไรที่เพิ่มขึ้นตามการเพิ่มขึ้นของรายได้จากการขึ้นราคาค่าห้องพักและความสามารถในการบริหารจัดการต้นทุนเชิงรุกของบริษัท ส่งผลให้บริษัทพลิกฟื้นกลับมาสร้างผลกำไรจากการดำเนินงานจำนวน 2,019 ล้านบาท จากผลขาดทุนจำนวน 9,314 ล้านบาท ในปี 2565 หากนับรวมรายการที่เกิดขึ้นเพียงครั้งเดียวตามรายละเอียดในภาคผนวกในไตรมาส 4 ปี 65 บริษัทมีรายได้และ EBITDA ตามงบการเงินเติบโตร้อยละ 34 และ 204 จากช่วงเดียวกันของปีก่อนอยู่ที่จำนวน 36,077 และ 10,161 ล้านบาท ตามลำดับ
ขณะที่บริษัทมีกำไรตามงบการเงินพลิกฟื้นกลับมาเป็นบวกจำนวน 1,911 ล้านบาท จากผลขาดทุนตามงบการเงินจำนวน 1,557 ล้านบาท ในช่วงเดียวกันของปีก่อน
สำหรับปี 65 บริษัทมีรายได้ตามงบการเงินเติบโตร้อยละ 64 จากปีก่อน อยู่ที่จำนวน 124,341 ล้านบาท ส่วน EBITDA ตามงบการเงินเติบโตมากกว่า 3 เท่าจากปีก่อนอยู่ที่จำนวน 35,208 ล้านบาท ขณะที่กำไรตามงบการเงินพลิกฟื้นกลับมาเป็นบวกจำนวน 4,286 ล้านบาท ปรับตัวดีขึ้นอย่างมีนัยสำคัญจากผลขาดทุนตามงบการเงินจำนวน 13,167 ล้านบาทในปีก่อน